191 
a szöveget. Leírásomban sok adatot fogok szerinte közölni, 
és sajnálom, bogy személyesen nem találkozhattam vele, 
mert azon időtájban Smyrnábau tartózkodott; hanem helyét 
pótolta egy fiatal bányamérnök Luigi De Pián velencei olasz, 
ki a bányászati akadémián Freibergben volt, s azután 
mint bányász Sardiniában is foglalkozott, tényleg az vezette 
a munkálatokat s a viszonyokat nagy szorgalommal s értel¬ 
miséggel tanulmányozza: szives volt hozzánk csatlakozni s 
minden kirándulásra követni, s igy a Cordella nevezetes 
pontjaira is figyelmessé tett, s azoknak legtöbbjét meg is 
tekintettük. 
Hogy a régiek bányászata mily nagyszerű volt, a meg¬ 
maradt nyomok tanúsítják, Laurium ércvidéke vagy 20,000 
hectar, s Cordella szerint nem kevesebb mint 2000-re te¬ 
hetni a függélyes és hajolt aknák számát, melyek a régiek¬ 
től maradtak fenn. Ezen aknák mélysége 20—120 méter, 
átmetszete 4 □ méter. 
A földalatti vajatok hosszasága és terjedelme meglepő 
nagy; egyszer apró, igen szabályos tárnák ezek, hajtva a 
tömött krystályos vagy palás mészben; másszor pedig nagy 
térfogatú kamarák, melyeknek magassága olykor 10 méter, 
szélessége 40—50 méter. A gyengébb helyeken száraz fala¬ 
zatot használtak s ez még máig is egészen ép. 
Kivehetni az ösvényt, a melyen a rabszolgák az érce¬ 
ket hordták, a kis oszlopokat, a melyekbe kapaszkodtak, a 
fülkéket, a hová lámpát tettek, vagy pedig a vizkorsót he¬ 
lyezték. Ha már az ember a rómaiak által miveit bányák¬ 
ban, úgy mint Vöröspatakon, látja a pontosságot, melylyel 
a vésőt és a kalapácsot alkalmazták, ez a görögöknél csak¬ 
nem művészi tökélyt ért el; a négyzetes alakú aknák felül¬ 
ről egész a fenékig, a legpontosabban kimérve és kidol¬ 
gozva maradtak fenn; annál nevezetesebb, hogy ezek egyi¬ 
kében a fenék négyzete a száj négyzetétől eltérő helyzetben 
van, mintha K-ről Ny-ra hegycsuszamlás s ez által torsio 
következett volna be. A régiek a dús érceket, úgy mint mi 
tesszük, közvetlen a kohóba vitték, a szegényebbeket pedig 
mosás és iszapolás által gazdagabbakká tették és ezen érc- 
